Copil de 12 ani, filmat când conducea un BMW în Suceava. Ce a urmat VIDEO
Un copil de 12 ani a fost filmat în timp ce conducea un BMW printr-o localitate din județul Suceava. Incidentul a ieșit la iveală după ce minorul a frânat brusc și a schimbat locul la volan cu un adult, aflat în dreapta sa.
Imaginile filmate cu un copil de 12 ani care conducea un BMW prin localitatea suceveană Verești au dus la un dosar penal, după ce polițiștii s-au autosesizat și au identificat toate persoanele implicate, scrie Obiectiv de Suceava.
Potrivit sursei citate, incidentul a avut loc pe 21 martie 2024, când un BMW a frânat brusc în trafic, în fața unei alte mașini, iar de la volan a coborât un copil, care a făcut schimb de locuri cu un adult, aflat în dreapta sa.
A făcut schimb de locuri cu adultul din dreapta sa
În urma verificărilor, polițiștii au aflat că mașina aparține unei femei, iar cel aflat la volan era un copil de 12 ani, însoțit de un adult de 22 de ani, cu permis de conducere valabil.
A fost întocmit dosar penal sub aspectul comiterii infracțiunii de "conducerea unui vehicul fără permis de conducere".